У сваёй прамове Францішак падкрэсліў, што спартсмены часта з’яўляюцца прыкладам для іншых людзей, асабліва для моладзі. Таму кожная гульня для іх павінна станавіцца доказам ураўнаважанасці, кантролю над сабой, захавання правілаў. “Хто, сваімі паводзінамі, здольны пацвярджаць усё гэта, становіцца прыкладам для сваіх прыхільнікаў. Вось гэтага я жадаю вам: быць сведкамі павагі, сумленнасці, згоды, гуманізму”, - сказаў Святы Айцец.